鄭中基

**鄭中基**（，**Ronald Cheng**，）係香港一個歌手同埋演員。喺香港出世，鄉下喺台灣新竹。

## 簡歷
### 系出名門
鄭中基係金牌大風唱片公司總裁兼老闆鄭東漢嘅仔。佢喺聖類斯中學畢業之後，去咗美國Mt. San Antonio College，主修商業、副修音樂史。鄭中基好細個就鍾意唱歌，1995年張學友去美國洛杉磯為大碟錄音嘅時候，鄭中基得到張學友御用監製歐丁玉安排唱和音，並同學友一齊拜師學藝。黃柏高成日都話佢係好有潛質成為最受歡迎男歌手。

### 進入香港樂壇
出道之後，鄭中基出過好多張唱片，由於歌藝有水準，聲線亦好似張學友，俾傳媒同埋歌迷話佢係張學友嘅接班人，1996年兩個人合唱《左右為難》，令鄭中基一砲而紅，成為當時香港樂壇炙手可熱嘅新人，佢嘅唱片反應理想，亦成為1990年代後期香港流行音樂界唱片最暢銷嘅新人之一。

### 個人形象
鄭中基喺2000年一次返香港嘅長榮航空飛機上因醉酒鬧事而令佢嘅事業走下坡，而鄭中基亦因多次情緒暴躁而令形象受損。同時鄭中基有次喺一班由洛杉機飛去台北嘅航機上醉酒鬧事而俾FBI起訴一項可以令鄭中基入獄20年嘅罪，但最後冇入獄，只係罰款，但呢件事令佢嘅事業走下坡。

咁多年嚟，鄭中基同楊千嬅係唯一一段已經承認嘅戀情，傳聞鄭中基力追楊千嬅三年，並為佢作咗《二月三日》呢一首歌，最終奪得伊人芳心，中間不斷傳出兩個人分手嘅消息，結果喺1999年分手收場，但兩個人到咗而家仍然保持好友嘅關係。而喺2004年間鄭中基因曾經同Twins成員蔡卓妍合作拍攝《追擊八月十五》傳出兩人拍拖嘅消息，不過咁多年嚟一直俾當事人否認，直到蔡卓妍喺2008年8月19號上吳君如嘅電台節目《嘩嘩嘩!打到嚟!》度，避嫌甜蜜咁講鄭中基，終於默認咗兩個人嘅感情。

鄭中基透露愛用紋身來紀念戀情，到咗而家身上已經有6個紋身，「第一個紋身係喺台灣紋嘅，係我嘅生肖圖案。返到屋企之後覺得好有型，3天之後再去紋多兩個。」佢話已經有4年幾冇再紋身，無意中洩露咗佢同蔡卓妍已經秘密拍拖4年。

2010年3月俾記者揭發2006年同蔡卓妍喺美國洛杉磯喺雙方家長見證下結婚。

2010年3月27號，蔡卓妍宣布同鄭中基搞緊離婚。

2011年，鄭中基同前有線娛樂主播余思敏結婚，喺2011年同2015年先後生咗一個女同一個仔。

### 翻身過程
喺2003年鄭中基嘅喜劇細胞被發掘出嚟之後，佢俾人轉型成為喜劇演員，拍過好多套搞笑電影，先至可以令佢嘅事業有返起色。喺谷德昭執導嘅《龍咁威2003》裏面嘅扮女人造型，令到觀眾笑唔停。同梁漢文、方力申一齊參與主持無綫電視節目《美女廚房》，節目收視一直高企，帶動一股熱潮。2005年亦主持無綫電視節目《有招出招》。

歌唱事業方面，鄭中基喺2004年再度投入樂壇。並且藉住好歌藝發揮歌唱天份，其中喺2005年佢嘅一首歌曲《無賴》因貼合佢賤男形象，成為一首2005年大熱嘅歌曲。2006年4月，鄭中基推出一隻新曲+精選嘅大碟《正宗K 新曲+精選》，當中新歌《三生有幸》同埋《美女與野獸》就分別飾演好心人同埋壞心人，更顯出鄭中基嘅好男同賤男嘅對比，令兩首歌成為大熱。2008年3月，鄭中基同梁漢文重有香港管絃樂團合作一連舉行三場「港樂.鄭中基.梁漢文演唱會」，同一年9月推出國語新曲+精選大碟《怪胎》，並且喺10月喺台灣舉行一連兩場售票演唱會宣佈重返國語樂壇。

2009年初，有傳鄭中基會被委任為所屬唱片公司金牌大風嘅行政總裁，但呢一項消息未能夠得到證實。之後鄭中基向傳媒回覆，暫時唔想做住金牌大風行政總裁，佢阿爸鄭東漢亦冇退休嘅念頭。而鄭中基話工作安排得密密麻麻，重好快會出國語大碟、粵語大碟同埋開拍多部電影，重會喺台灣舉行臺北、台中、高雄三個地區嘅巡迴演唱會。

2009年，椋名凜參加《美女廚房》嗰時，聽唔明鄭中基唔鍾意食蝦醬，煮餸嗰陣落咗蝦膏，結果鄭中基喺鏡頭前隔住個口罩試食，整喊咗佢。到2020年鄭中基公開向椋名凜道歉，指自己嗰時評語太苛刻。

## 音樂作品（唱片）
### [[1996年]]
*左右為難（國語）
*別愛我（國語）

### [[1997年]]
*情深（粵語）
*最愛的人不是你（國語）
*絕口不提！愛你（國語）
*戒情人（國語）

### [[1998年]]
*時間 人物 地點（新曲+精選，國/粵語）
*敵人（國語）

### [[1999年]]
*我真的可以（國語）
*One More Time（粵語）
*聲聲愛你（新曲+精選，國語）

### [[2000年]]
*緣份無邊界精選集（國/粵語）
*真朋友（國語）

### [[2002年]]
*安可Encore（新曲+精選，國語）

### [[2003年]]
*唔該，救救我（粵語）

### [[2005年]]
*Before After（粵語）

### [[2006年]]
*正宗K（新曲+精選，國/粵語）

### [[2008年]]
*怪胎（新曲+精選，國/粵語）

### 2021年

* 玩咗先至瞓

### 雜錦碟
* 2007年：《Love07情歌集 樂壇獎門人》

### 電視劇歌曲
*廉政追緝令（1997年）主題曲《藏身》
*緣份無邊界（2000年）主題曲《緣份無邊界》同埋插曲《晴天.陰天.雨天》
*錦繡良緣（2001年）主題曲《染布人生》

## 演出作品
### 電視劇（[[無綫電視]]）
*廉政追緝令（1997年）
*緣份無邊界（2000年）
*錦繡良緣（2001年）飾 程智勇
*我要Fit一Fit（2002年） 飾 蘇炳文（So Man）
*皆大歡喜（時裝版）（2004年） 飾 招財（客串）
### 電視劇（[[ViuTV]]）
*仇老爺爺（2019年） 飾 仇德華（第12集）（客串）
*暖男爸爸（2020年）飾 阿榮

### 節目主持
*爆笑急轉彎（1999年）
*開心新班子（2002年）
*有招出招（2005年）
*美女廚房（2006年，2009年）

### 節目演出（[[ViuTV]]）
*膠戰S3（2023年）（第1集嘉賓）
*爆谷一周（第三輯）（2025年）（第25集嘉賓）

### 電影
#### [[2000年]]
*十二夜

#### [[2001年]]
*月滿抱西環
*愛君如夢

#### [[2003年]]
*行運超人 飾 斷蟹
*龍咁威2003 飾 龍威
*金雞2 飾 陳沙士

#### [[2004年]]
*我要做Model
*追擊8月15 飾 何若智

#### [[2005年]]
*喜馬拉雅星
*龍咁威2 飾 龍威

#### [[2006年]]
*春田花花同學會 飾 Marketing Head、法國號樂手、琴行Sales
*至尊無賴 飾 綽號「發仔」的孫子兵
*黑拳 飾 隊長
*三分鐘先生 飾 鍾世傑

#### [[2007年]]
*心想事成 飾 雷震子（導演、編劇、主演）
*老港正傳 飾 左忠

#### [[2008年]]
*內衣少女
*狼牙

#### [[2009年]]
*家有囍事2009 飾 餘寶
*機器俠 飾 一名小學教師

#### [[2010年]]
*越光寶盒 飾 清一色

#### [[2022年]]
*闔家辣
*死屍死時四十四
#### 未上畫
*闔家打麻雀

### 配音
#### [[2002年]]
*小倩
*十二夜

#### [[2003年]]
*互動殺人事件
*我愛一碌葛

#### [[2005年]]
*我老婆未夠秤
*熊之歷險
*狗狗震多震
*人妖打排球2

#### [[2006年]]
*荒失失奇兵

#### [[2007年]]
*五星級大鼠

#### [[2008年]]
*荒失失奇兵2
### [[2011年]]
*神奇俠侶

## 幕後作品
### 導演
*心想事成（2007）

### 編劇
*心想事成（2007）

## 攞過嘅獎
;1996年
*九六年度叱吒樂壇流行榜 - 生力軍男歌手金獎
*無線九六年度十大勁歌金曲 - 最受歡迎新人銀獎
*九六年度香港電台十大中文金曲 - 最有前金新人銅獎
*九六年度新城勁爆流行音樂 - 新登場男歌手
*九六年度CHANNELV中文TOP20 - 最佳新人獎
*九六年度CHANNELV中文TOP20 - 突出表現男歌手
*九六年度CHANNELV中文TOP20最佳歌曲 -「別愛我」
*ICRT 九六年度 - 國語歌曲新人獎
*ICRT 九六年度十大歌曲 -「左右為難」
*九六年度加拿大十大華語歌曲 -「醒一醒」（同譚詠麟合唱，收錄喺譚詠麟「肝膽相照」大碟內）
;1997
*九七年度無線十大勁歌金曲第一季季選得獎歌曲 -「相思無用」
*九七年度無線十大勁歌金曲第一季季選 - 傑出新人獎
*九七年度無線十大勁歌金曲第二季季選得獎歌曲 -「人若然忘記了愛」
*九七年度中國原創歌曲總評榜 ~ 香港特別行政區最受歡迎金曲獎
*九七年度香港四台聯頒卓越大獎
*九七年度CHANNELV中文TOP20最佳歌曲 -「絕口不提！愛你」
*九七年度CHANNELV中文TOP20最佳合唱歌曲 -「製造浪漫」
*九七年度無線十大勁歌金曲最佳音樂錄影帶獎 -「人若然忘記了愛」
;1998
*九八年度無線十大勁歌金曲第一季季選得獎歌曲 -「時間 人物 地點」
*九八年度無線十大勁歌金曲第三季季選得獎歌曲 -「甲乙丙丁」
*九八年度日本NHK「ASIA LIVE DREAM」入選
*九八年度香港電台-新人GO音樂會 - 新晉歌手冠軍
*九八年度CHANNELV中文TOP20最佳歌曲 -「敵 人」
*九八年度無線十大勁歌金曲最受歡迎合唱歌曲金獎 -「甲乙丙丁」
;1999
*九九年度無線十大勁歌金曲第二季季選得獎歌曲 -「還以為」
*九九年度無線十大勁歌金曲第四季季選得獎歌曲 -「晴天 陰天 雨天」
*九九年度CHANNELV中文TOP20最佳歌曲 -「我真的可以」
;2002
*二零零二年度無線十大勁歌金曲第二季季選最佳合唱歌曲 -「心寒」
*二零零二年度無線十大勁歌金曲最受歡迎合唱歌曲銀獎 -「心寒」
;2003
*二零零三年度無線十大勁歌金曲第一季入選歌曲 -「我代你哭」
*二零零三年度無線十大勁歌金曲第二季入選歌曲 -「高手」
*二零零三年度無線十大勁歌金曲第三季最佳廣告歌曲 -「火紅火熱」
*TVB8金曲榜2002/2003 - 最佳合唱歌「第一次」
*第二十六屆十金中文金曲 - 飛躍大獎男歌手銅獎
*新城勁爆頒獎禮2003 - 新城勁爆歌曲「我代你哭」
*二零零三年度叱吒樂壇流行榜 - 叱吒樂壇唱作人銅獎
*二零零三年度無線十大勁歌金曲 - 唱作人銀獎
;2004
*憑電影"行運超人"獲第二十三屆香港電影金像獎最佳男配角 提名
;2005
*二零零五年度無線勁歌金曲優秀選第二回入選歌曲 -「無賴」
*二零零五年無線十大勁歌金曲頒獎典禮 - 十大勁歌金曲 -「無賴」
*二零零五年無線十大勁歌金曲頒獎典禮 - 金曲金獎 -「無賴」
*05年度叱吒樂壇流行榜 - 叱吒十大 -「無賴」
*新城勁爆頒獎禮2003 - 新城勁爆歌曲 -「無賴」
*新城勁爆頒獎禮2003 - 新城勁爆人氣歌手
*新城勁爆頒獎禮2003 - 新城勁爆卡拉OK歌曲 -「無賴」
*二零零五年度香港電台十大中文金曲 - 「無賴」
*二零零五年度雪碧榜總選頒獎典禮 - 港台金曲 -「無賴」
*二零零五年度雪碧榜總選頒獎典禮 - 最受歡迎KTV大獎 -「無賴」
*Yahoo！搜尋人氣大獎 - 歌曲獎 -「無賴」
*Yahoo！搜尋人氣大獎 - 十大金曲金獎 -「無賴」
*RoadShow 至尊音樂頒獎典禮2005 - 至尊歌曲 -「無賴」
*RoadShow 至尊音樂頒獎典禮2005 - 至尊男歌手
;2006
*二零零六年度無線勁歌金曲優秀選第一回入選歌曲 -「三生有幸」
;2008
*憑電影"老港正傳"獲第二十七屆香港電影金像獎最佳男配角同埋"星光伴我心"最佳原創電影歌曲 提名

## 演唱會
;1996
*鄭中基面對面 歡聚會 
*台北大安森林公園舉辦 萬人歌友會 
*鄭中基的另類聖誕 Party 
;1997
*與鄭中基相對唱論音樂會 
*木柵動物園舉辦「EP好玩同樂會」 
*鄭中基愛妳歌友會 
*鄭中基97年熱帶颱風夜演唱會 
*1皇3后 極品音樂夜 
*鄭中基 聖誕沒有老公公Party 
;1998
*香港城市理工大學 - 鄭中基校園show 
*鄭中基相思歌友會 
*拉闊音樂會 鄭中基 + 李蕙雯 
*大安森林公園舉辦 -「新聲報到」演唱會 
*拉闊音樂 壓軸篇98 
;1999
*台灣南港101 - 藝家四口演唱會 
*可樂基年度聚會 
*4大樂男音樂會 
*夕德輝黃 - 拉闊創作人音樂會 
;2000
*鄭中基 Channel V星登場演唱會 
*Channel V 面對面 鄭中基濟南唱會 
;2003
*Now.com良音發現音樂會 
*百威火紅火熱音樂會 
;2006
*鄭中基唱聚友情音樂會 
*鄭中基演唱會2006 
*拉闊音樂會 鄭中基 + 側田 
;2007
*澳門漁人碼頭拉近偶像系列鄭中基演唱會 
*心想事成 金牌之夜 
*鄭中基梁漢文雲頂演唱會2007 
*鄭中基上海演唱會 
;2008
*港樂鄭中基梁漢文演唱會 
*鄭中基2008巡迴演唱會 - 台北站
;2013 
*鄭中基 梁詠琪2013大馬演唱會
;2017
* 鄭中基Play It Again世界巡迴演唱會台北站
;2021
* 鄭中基 Drive In Ultra : WEE are Ronald Cheng 自駕演唱會

## 參與廣告
*台灣黑松汽水（1997）
*台灣維他露P飲品（1997）
*陽光檸檬茶（1997）
*道地綠茶（1998）
*友邦保險（1998）
*香港國際長者年關懷長者（1999）
*百威啤酒（2003）
*NEWAY KAROKE BOX（2003）
*NEWAY KAROKE BOX（我要做MODEL 版，2004）
*網絡遊戲 明星三缺一 代言人（2004）
*網絡遊戲 古惑仔之義 代言人（2006）
*永亨信用財務 - 稅亨通（2006）
*可口可樂 - 可口可樂歡享美食篇 代言人（2007）
*永亨信用財務 - Think Positive 信貸篇（2007）
*永亨信用財務 - Think Positive 稅亨通（2007）
*永亨信用財務 - Think Positive 信貸篇（2008）
* 永亨信用財務- Think Positive 稅亨通（2009）

## 參與節目
*2008年6月11號《娛樂百分百》：卓文萱，鄭中基
*2008年6月24號《康熙來了》來賓：蘇永康、鄭中基
*2008年6月19號《國光幫幫忙》來賓：鄭中基、林道遠、胡彥斌、趙正平、高山峰、黃鐙輝

## 參考

類:聖類斯中學舊生